<classify> Mwandishi Wetu Dar es Salaam RAIS mstaafu Benjamin Mkapa ametoa wito kwa viongozi wa nchi zaAfrika na wadau wa sekta ya biashara kutumia vilivyo rasilimali watu iliyopoili kusukuma gurudumu la maendeleo kwa nchi husika. Mkapa ametoa wito huo mwishoni mwa wiki Dar es Salaam wakatiakizungumza na wanagenzi 16 waliopo chini ya mpango maalumu wa kutoa mafunzokwa viongozi wajao CAP unaoratibiwa na Jukwaa la Taasisi ya Wakurugenzi naWamiliki wa Kampuni binafsi Tanzania CEOrt kwa kushirikiana na Chuo chaStrathmore Business School SBS. Alisema hadi sasa Afrika ina watu zaidi ya bilioni 2.3, wakati idadiya watu Tanzania nayo ikiendelea kuongezeka hadi milioni 50. Wingi huo wa watu unachangia vilevile katika maendeleo kama ilivyoChina na India, alisema Mkapa ambaye alikuwa mgeni mwalikwa katika mdahalo huo. Alitoa wito kwa wanagenzi hao kuheshimu na kujifunza kwa kupitiawakongwe waliowatangulia kazini ili kupata mbinu nzuri za kiuongozi. Kwa mfano mimi Mwalimu Nyerere ndie aliyenitoa na kunikuza kisiasa,nilikuwa najifunza mengi kuhusu uongozi kutokana na mambo aliyokuwa akiyafanyawakati huo. Lakini ukishachaguliwa kuwa kiongozi unatakiwa kufanya tathmini nakupitia maamuzi yote yaliyowahi kufanywa katika nafasi uliyonayo ili usahihishemakosa yaliyotendeka na hata kuboresha kile unachoona ni sahihi kwa kampuni nataasisi unayoongoza kiujumla. Katika uongozi, ni muhimu kutambua watu wanaofaa kufanya kazi nao nahakikisha unawajua kabisa, hii itakusaidia katika kupiga hatua katika biasharayako. Vilevile uonyeshe uchangamfu katika utekekezaji wa majukumu yako,alisema Mkapa. Naye Mkurugenzi Mtendaji wa CEOrt, Santina Majengo alisemawamemkaribisha Mkapa kutoa darasa kwa wanagenzi hao ili kuwapiga msasa kutokanana uongozi wake kuweka alama ya mageuzi katika mambo mbalimbali ambayo Tanzaniainajivunia hadi sasa. Majengo alisema baada ya kukamilisha mpango huo wa miezi 12,washiriki watakuwa wamepata mafunzo mazuri ambayo yatawasaidia kupiga hatua katikataasisi na kampuni wanazozitumikia. Alisema kuwa CAP inakusudia kujenga watendaji na wakurugenzi wakuu wamiaka ijayo kwa kuwapatia maarifa na ujuzi stahiki wa kuongoza. Pamoja na utajiri wao wa maarifa na utaalamu, watendaji wakuu wasasa wanaweza kutoa ujuzi zaidi kwa kukuza kizazi kijacho cha viongozi waTanzania, alisema Majengo.  <topic>: kitaifa 